"SETSWANA PUO YA GAE R-3 MOPHATO 1 SETSWANA PUO YA GAE DITLHOKEGO TSA KGWEDITHARO KGWEDITHARO 1 NAKO E E TSHITSINTSWENG YA GO RUTA PUISO LE MEDUMOPUO Bonnye jwa nako: Diura di le 4 le metsotso e le 30 mo bekeng Bogolo jwa nako: Diura di le 5 mo bekeng DITENG/DIKGOPOLO/DIKGONO Temogo ya medumopuo ya letsatsi le letsatsi/ Ditirwana tsa medumopuo tsa metsotso e le 15 Simolola ka ditirwana tsa temogo ya medumo, ruta tlhaka e le 1 go ya go di le 2 mo bekeng nngwe le nngwe o bo o simolola ka go ruta popo ya mafoko o dirisa medumo e e ithutilweng • Farologanya magareng ga medumo ya ntlha e e farologaneng ya mafoko ka kutlo • Tsaya karolo mo ditirwaneng tsa molomo tsa temogo ya medumopuo mo phaposiborutelong yotlhe: a pataganya mafoko a a kgaogantsweng ka dinoko ( ka-tse, katse) motshameko wa go emela mafoko a ditumammogo le ditumanosi ka a mangwe (tsenya “g” mo go ‘mala’ boemong jwa “m” go e dira ‘gala’) • Supa kamano ya ditlhaka le medumo e e emeng e le nosi, sk. l, h, m, a, b, t. go tshwanetse go nne le ditumanosi di le pedi le bonnye ditumammogo di le thataro. • Lemoga le go neela maina otlhe a ditlhaka tsa alefabete; ditumanosi di le pedi le bonnye ditumammogo di le thataro. • Simolola go bopa mafoko a makhutshwane o dirise medumo e o e rutilweng jaaka ka-tse - katse • Simolola go pataganya ditlhaka go bopa mafoko, sk. e-m-a- ema, lema Ditirwana tsa go buisa tsa letsatsi le letsatsi: Puisokaelo ka setlhopha (ditlhopha di le 2 ka letsatsi) le dinako tsa Puiso ya kopanelo di le 2 - 3 mo bekeng Dikgono tsa tshimololo ya go buisa (tse di rutilweng mo dithutong tsa Puisokopanelo le Puisokaelo ka ditlhopha) • Tshwara buka sentle e tlhamaletse o be o phutholole ditsebe ka nepagalo • Dirisa ditshwantsho go bonelapele gore kgang e ka ga eng: o buisa dibuke tsa ditshwantsho • Ranola ditshwantsho go itirela kgang ya gago, se se raya gore, o ‘buisa’ ditshwantsho • Kgobokanya le go buisa matshwaopapatso le mafoko mangwe go tswa mo mokwalong wa tikologo • Lemoga leina la gago le maina bonnye a le lesome a balekane ba gago • Buisa matshwao le ditlhogwana mo phaposiborutelong • Buisana ka go tshwara le go tlhokomela buka • Reetsa le go buisana ka dikgang le ditlhangwa tse dingwe tse di buiseditsweng kwa godimo • Tlhabolola/godisa dikgopolo tsa motheo tsa mokwalo tse di akaretsang: • Kgopolo ya buka - bokafantle, lepele, lemorago, setlhogo • Kgopolo ya setlhangwa - lefoko, mafoko a a tshwanang, ditlhaka, maina a ditlhaka, go tshwana ga tlhaka le lefoko • Tshupontlha - simolola go buisa fa pele o bo o feleletse kwa morago, buisa go tloga mo molemeng go ya kwa mojeng, le go tswa kwa godimo go ya kwa tlase ga tsebe ya buka ka go leba mafoko kgotsa ditlhaka tsa ntlha, tsa bofelo tse di fa gare le tsa bofelo mo tsebeng. • Matshwaopuiso - tlhakakgolo, tlhakannye, khutlo, phegelwana, letshwao la potso Puisokopanelo Dithuto tsa phaposi yotlhe di dirwe ga 2-3 mo bekeng ka metsotso e le 15 go dirisiwe bonnye setlhangwa se le sengwe mo bekeng; morutabana o dira sekao sa dikgato mmogo le barutwana botlhe. Nako nngwe le nngwe ya go ruta e tla tota go ithuta go tswa mo go tse di latelang: kgopolo ya mokwalo, diponagalo tsa setlhangwa, medumopuo, dipaterone tsa puo, ditogamano tsa temogo ya mafoko le go tlhaloganya mo maemong a a farologaneng a dirisa dipotso tsa tiriso ya tshedimosetso ka tlhamalalo, thulaganyo sešwa, go itseela tshwetso, tlhatlhobo, dipotso tsa kgatlhegelo. • Ba buisa botlhe ditlhangwa tsa mokwalo o o godisitsweng jaaka maboko, diphousetara, dibuka tse dikgolo le dikgang tsa phaposi tse di dirilweng ka nako ya mokwalokopanelo 56 PEGELO YA PHOLISI YA KHARIKHULAMO LE TLHATLHOBO"